open-index/open-wikipedia-markdown huggingface dataset:
EM på skøyter 2010

**EM på skøyter 2010**, det 35. for kvinner og det 104. for menn, ble avholdt 9. og 10. januar 2010 i Vikingskipet på Hamar, Norge.

Tittelforsvarere fra EM på skøyter 2009 i Heerenveen i Nederland var tyske Claudia Pechstein og nederlandske Sven Kramer. Sven Kramer forsvarte tittelen, mens Martina Sáblíková fra Tsjekkia vant sammenlagt i kvinnekonkurransen.

## Startplasser

 
## Sammenlagt
### Kvinner
Tall bak tid er plassering. 

: p = tiden er ny personlig rekord
: NC = ikke kvalifisert til 5 000 m

### Menn
Tall bak tid er plassering. 

:  * = med fall
:  p = tiden er ny personlig rekord
:  NC = ikke kvalifisert til 10 000 m
:  NS = startet ikke

## Dag 1
### 500 meter kvinner

: p = tiden er ny personlig rekord

### 500 meter menn

: * = med fall

### 3000 meter kvinner

:  p = tiden er ny personlig rekord

### 5000 meter menn

:  NS = startet ikke

## Dag 2
### 1500 meter kvinner

### 1500 meter menn

:  NS = startet ikke

### 5000 meter kvinner

:  p = tiden er ny personlig rekord

### 10000 meter menn

## Funksjonærer
* Overdommer var Jacques De Koning, Nederland for kvinnene og Erik Øsmundset, Norge for mennene.
* Startere var Kai Rundgren, Sverige og Franco Ceschi, Italia for kvinnene og Rob Hemmes, Nederland og Bernhard Mayer, Tyskland for mennene.

## Eksterne lenker
* Norges Skøyteforbunds samleside om EM 2010
Eskild Andresen

**Eskild Andresen** (født 26. august 1981 i Trondheim) er en norsk tidligere ishockeyspiller som spilte for Rosenborg Ishockeyklubb til 2011 og for Astor Hockey og Nidaros Hockey til 2016.

## Eksterne lenker
* eliteprospects.com
Wolfgang Scheidel

**Wolfgang Scheidel** (født 1. mars 1943 i Erfurt, Thüringen), er en østtysk tidligere aker som deltok i de olympiske vinterleker 1972 i Sapporo.

Scheidel ble olympisk mester i aking under Vinter-OL 1972 i Sapporo. Han vant konkurransen i ener for menn foran sine landsmenn Harald Ehrig og Wolfram Fiedler.

Scheidel ble verdensmester i aking 1965 i Davos i toer for menn, sammen med Thomas Köhler.

## OL-medaljer
* 1972  Sapporo -  **Gull** i aking, ener menn  Øst-Tyskland

## Eksterne lenker
*
Harald Ehrig

**Harald Ehrig** (født 6. november 1949 i Landkreis Zwickau i Sachsen), er en østtysk tidligere aker som deltok i de olympiske vinterleker 1972 i Sapporo.

Ehrig vant en olympisk sølvmedalje i aking under Vinter-OL 1972 i Sapporo. Han kom på andreplass i ener for menn, bak sin landsmann Wolfgang Scheidel.

## OL-medaljer
* 1972  Sapporo -  Sølv i aking, ener menn  Øst-Tyskland

## Eksterne lenker
*
Wolfram Fiedler

**Wolfram Fiedler** (født 29. september 1951, død 11. april 1988) var en østtysk aker som deltok i de olympiske vinterleker 1972 i Sapporo.

Fiedler vant to olympiske bronsemedaljer i aking under Vinter-OL 1972 i Sapporo. Han kom på tredjeplass i ener for menn, bak sine landsmenn Wolfgang Scheidel og Harald Ehrig. I toer kom han, sammen med Klaus-Michael Bonsack, også på tredjeplass.

Fiedler ble verdensmester i aking 1975 i Hammarstrand i ener for menn.

## OL-medaljer
* 1972  Sapporo -  Bronse i aking, ener menn  Øst-Tyskland 
* 1972  Sapporo -  Bronse i aking, toer menn  Øst-Tyskland

## Eksterne lenker
*
Polaritetsterapi

**Polaritetsterapi** er en alternativ behandlingsform som ifølge utøverne går ut på å stimulere og balansere energien (livsstrømmen) i kroppen. God helse er avhengig av fri og balansert flyt av vitalenergien i kroppen som i kinesisk og ayurvedisk medisin kalles henholdsvis «chi» og «prana». Blokkering av energibanene kan angivelig forårsake ubehag, smerter og sykdom. Det finnes ikke vitenskapelig grunnlag som sannsynliggjør hypotesene om energiflyt i kroppen eller medisinsk virkning av behandlingen.

Polaritetsterapi ble utviklet av dr. Randolph Stone (1890–1981). Han var bl.a. kiropraktor og naturopat før han studerte både kinesisk og ayurvedisk (tradisjonell, indisk) medisin og utviklet polaritetsterapien. Stone kalte kroppens energimønstre for «menneskets trådløse anatomi».

I behandlingsformen inngår foruten kroppsbehandling, også yogaliknende øvelser, kosthold og positive tankemønstre. Kostholdet går ut på utrensende dietter og ensymrik, basisk mat som ikke er varmebehandlet over ca. 42°C (såkalt «levende mat»). En balanse mellom syredannende og basisk mat står sentralt.

I Norge tilbys utdannelse i behandlingsformen av Norsk Institutt for Polaritetsterapi., etablert av Unnolv Carl Anton Bjerknes (1934-2022). Polaritetsterapeuter i Norge kan godkjennes som medlemmer av NNH, Norske Naturterapeuters Hovedorganisasjon. Terapeuter kan registrere seg i det frivillige registeret for alternative terapeuter i Brønnøysund. Registrerte utøvere kan kalle seg «registrert naturterapeut MNNH» eller «registrert polaritetsterapeut MNNH».

## Referanser


## Litteratur
* Randolph Stone, *Health Building, The Concious Art of Living Well*, CRCS Publications 1985.
* Alan Siegel, *Polarity Therapy, Prism Press 1987.
* Franklyn Sills, *The Polarity Process, Energy as Healing Art*, Element Press 1989.
* Phil Young, *Polaritetsterapiens kunst*, norsk oversettelse 1999. 
* Bruce Burger, *Esoteric Anatomy, The Body as Conciousness'', North Atlantic Books 1998.

## Eksterne lenker
* Omtale av behandlingsformen i NOU 1998:21
* Norsk Institutt for Polaritetsterapi
* Informasjon om Polaritetsterapi
Jakob Borgen

**Jakob Haaland Borgen** (født 1995) er en norsk skuespiller som hadde hovedrollen som Linus i TV-seriene ''Linus i Svingen'' og ''Jul i Svingen''.

## Biografi
Han har vært statist i *[[Yohan – Barnevandrer]]*. Borgen startet på dramalinjen på Hartvig Nissens skole høsten 2011 og var aktiv i *[[Nissenrevyen]]*. Han gikk på musikklinjen på Langhaugen videregående skole i Bergen og var aktiv i revyen der.

Jakob Borgen er sønn av skuespiller Agnete Haaland og journalist Erling Borgen.

## Referanser


## Eksterne lenker
* 
*
Eva Logar

**Eva Logar** (født 8. mars 1991) er en slovensk skihopper som representerer SD Zabrdje.

Hun debuterte internasjonalt med 30.-plass (av 39 deltakere) i et FIS-renn (sommer) i Bischofshofen 13. august 2003. I kontinentalcupen er hennes beste plassering 4.-plass, som hun har oppnådd tre ganger, første gang i Rovaniemi 8. desember 2009. Sammenlagt i kontinentalcupen ble hun nummer 18 i sesongen 2006-07.

Logar har deltatt i junior-VM i 2006, 2007, 2008, 2009 og 2010, med 7.-plass i Kranj i 2006 som beste resultat. I det første senior-VM for kvinner i Liberec i 2009 ble hun nummer 27 (av 36 deltakere).

Under VM på ski 2011 i Holmenkollen kom hun på fjerdeplass i normalbakke, bak Daniela Iraschko, Elena Runggaldier og Coline Mattel. 

## Referanser


## Eksterne lenker
*
Jacqueline Seifriedsberger

**Jacqueline Seifriedsberger** (født 1991) er en østerriksk skihopper som representerer SC Waldzell.

Hun debuterte internasjonalt med 11.-plass (av 39 deltakere) i et FIS-renn (sommer) i Bischofshofen 13. august 2003. I kontinentalcupen har hun vunnet ett renn i sommercupen, i Pöhla 15. august 2007. I vintercupen er hennes beste plassering 2.-plass i Villach 14. januar 2007 og i Zaō 8. mars 2008. Sammenlagt i kontinentalcupen ble hun nummer 3 i sesongen 2007-08.

Seifriedsberger deltok i junior-VM i 2006, 2007, 2008, 2009 og 2010, og ble juniorverdensmester i Zakopane i 2008. I det første senior-VM for kvinner i Liberec i 2009 ble hun nummer 12 (av 36 deltakere).

Under VM på ski 2017 i Lahtis tok hun sølv i mikslagkonkurransen sammen med Daniela Iraschko-Stolz, Michael Hayböck og Stefan Kraft.

I VM 2025 i Trondheim hoppet hun på Østerrikes lag som tok sølv i laghopp for kvinner.


20190226 Seefeld SJ 5831.jpg|Jacqueline Seifriedsberger sammen med lagvenninnen Chiara Hölzl
20170205 Ski Jumping World Cup Ladies Hinzenbach 7830.jpg|Seifriedsberger i Hinzenbach
Schlierenzauer Morgenstern Hoelzl Seifriedsberger Val di Fiemme 2013 (mixed team - decoration) 2.JPG|Det østerrikske laget i mixed lagkonkurranse under Ski-VM 2013
Jacqueline Seifriedsberger Oslo 2011 (training).jpg|Seifriedsberger under Ski-VM i Oslo 2011


## Verdenscupseiere

## Referanser


## Eksterne lenker
* 
*
Sarah Hendrickson

**Sarah Hendrickson** (født 1994) er en amerikansk skihopper som representerer Park City Nordic Ski Club. Hendrickson ble verdensmester under Ski-VM 2013 i Val di Fiemme.

Hun debuterte i kontinentalcupen med 24. plass i Rastbüchl (Breitenberg) 16. februar 2008. Hun har vunnet ett renn i kontinentalcupen, i Zakopane 7. februar 2009. Sammenlagt i kontinentalcupen ble hun nummer 19 i sesongen 2008–2009.

Hendrickson tok bronsemedalje i junior-VM i Hinterzarten i 2010, og ble nummer 16 i Zakopane i 2008. I det første senior-VM for kvinner i Liberec i 2009 ble hun nummer 29 (av 36 deltakere).

Under VM på ski 2011 i Holmenkollen kom hun på 16. plass i normalbakke. Daniela Iraschko vant dette rennet, foran Elena Runggaldier og Coline Mattel.

Hendrickson ble historisk da hun vant det første offisielle verdenscuprennet i skihopping for kvinner i Lysgårdsbakkene på Lillehammer 3. desember 2011.

Sarah Hendrickson er 1,65 m høy og hun veier 40&nbsp;kg.

## Rennseiere
### Kontinentalcupen vinter 2004-2011 (tilsvarende verdenscup)

### Verdenscupen

## Referanser


## Eksterne lenker
*
Sara Takanashi

**Sara Takanashi** (født 1996) er en japansk skihopper. Hun har fire sammenlagtseire i verdenscupen, og hun var med på Japans lag som ble verdensmestere i mikslag, normalbakke, under Ski-VM 2013 i Val di Fiemme.

## Karriere

Takanashi debuterte i kontinentalcupen med 19. plass (av 30 deltakere) i Zaō 3. mars 2009. Hennes første pallplassering i kontinentalcupen fikk hun med en tredjeplass i Zaō 2. mars 2010. Sammenlagt i kontinentalcupen ble hun nummer 54 i sesongen 2008–09.

Sara Takanashi ble nummer 7 i junior-VM i Hinterzarten i 2010. Under VM på ski i 2011 i Holmenkollen kom hun på sjetteplass i normalbakke. Daniela Iraschko vant dette rennet, foran Elena Runggaldier og Coline Mattel.

Hun vant verdenscupen i skihopping 2012/13, 2013/14, 2015/16 og Verdenscupen i skihopping 2016/17. Hun har 54 verdenscupseire, og er med det tidenes mestvinnende skihopper i verdenscupsammenheng, én mer enn Gregor Schlierenzauer på herresiden.

Under Ski-VM 2017 tok hun bronse i mixed lagkonkurranse med det japanske laget som for øvrig bestod av Taku Takeuchi, Yūki Itō og Daiki Itō. I 2017 ble hun tildelt Holmenkollmedaljen.

Hun tok bronse under normalbakkerennet i Vinter-OL 2018.

Under Vinter-OL 2022 i Beijing, ble hun nummer 4 i normalbakkerennet.

## Seire
### Kontinentalcupen

### Verdenscupen

## Se også
* Liste over mestvinnende verdenscupvinnere i skisport

## Fotnoter


## Referanser


## Eksterne lenker
* 
*
Bigna Windmüller

**Bigna Windmüller** (født 27. februar 1991 i Walenstadt) er en sveitsisk skihopper som representerer Skiclub Wildhaus.

Hun debuterte i kontinentalcupen med 31.-plass (av 36 deltakere) i Toblach 18. januar 2006. Hennes beste plassering i kontinentalcupen er 2.-plass i sommercupen i Bischofsgrün 8. august 2009. I vintercupen er hennes beste plassering 3.-plass i Toblach 16. januar 2007 og i Schönwald 23. februar 2008. Sammenlagt i kontinentalcupen ble hun nummer 13 i sesongen 2008-09.

Windmüller har deltatt i junior-VM i 2006, 2008, 2009 og 2010, med 4.-plass i Hinterzarten i 2010 som beste resultat. I det første senior-VM for kvinner i Liberec i 2009 ble hun nummer 14 (av 36 deltakere).

Bigna Windmüller er søster av Sabrina Windmüller, som også er aktiv skihopper.

## Referanser


## Eksterne lenker
*
Alissa Johnson

**Alissa Johnson** (født 25. mai 1987 i Platsburg, New York) er en amerikansk skihopper som representerer Park City Nordic Ski Club.

Hun debuterte internasjonalt med 10.-plass (av 34 deltakere) i et FIS-renn i Rastbüchl (Breitenberg) 19. februar 2003. I kontinentalcupen har hun vunnet ett renn i sommercupen, på Lillehammer 13. september 2008. I vintercupen er hennes beste plassering 4.-plass i Heddal 14. februar 2009. Sammenlagt i kontinentalcupen ble hun nummer 9 i sesongene 2004-05 og 2006-07.

I det første senior-VM for kvinner i Liberec i 2009 ble hun nummer 20 (av 36 deltakere). Under VM på ski 2011 i Holmenkollen kom hun på 20.-plass i normalbakke. Daniela Iraschko vant dette rennet, foran Elena Runggaldier og Coline Mattel.

Alissa Johnson er søster av Anders Johnson, som er aktiv hopper i verdenscupen og kontinentalcupen.

## Referanser


## Eksterne lenker
*
Horst Hörnlein

**Horst Hörnlein** (født 31. mai 1945 i Möhrenbach, Ilm-Kreis i Thüringen), er en østtysk tidligere aker som deltok i de olympiske vinterleker 1968 i Grenoble og 1972 i Sapporo.

Hörnlein ble olympisk mester i aking under Vinter-OL 1972 i Sapporo. Sammen med Reinhard Bredow kom han på delt førsteplass i toer for menn. De fikk samme tid som det italiensk paret Paul Hildgartner og Walter Plaikner. 
 
Hörnlein ble verdensmester i aking 1973 i Oberhof i toer for menn.

## OL-medaljer
* 1972  Sapporo -  **Gull** i aking, toer menn  Øst-Tyskland

## Eksterne lenker
*
Beleiringen av Ulsan

**Beleiringen av Ulsan** (hangul: 울산성 전투, hanja: 蔚山城戰鬪; japansk: 蔚山城の戦い; *Urusan shoutatakai*)  var to mislykkede beleiringer på slutten av Imjinkrigen hvor koreanske og kinesiske styrker forsøkte å erobre den japanske borgen i Ulsan. Japanere ble påført store tap under beleiringene. 

## Den første beleiringen av Ulsan

Etter å først ha mislykkes i å erobre Korea en gang under deres førte invasjon i 1593 bestemte japanerne under *kampaku* Toyotomi Hideyoshi seg i 1597 for å angripe Korea enda en gang. Etter flere nederlag måtte japanerne trekke seg tilbake til Gyeongsang-provinsen sør i landet. Uten forsyninger og forsterkninger måtte japanerne holde seg i sine kystfestninger (*wajō*er bygget i japansk stil), som de fremdeles hadde kontrollen over. Hæren til den japanske kommandanten Katō Kiyomasa var stasjonert i Ulsan hvor Katō fikk bygd en japansk borg. De kinesiske kommandantene Ma Gui og Yang Hao ledet en hær på omtrent 36.000 kinesere og støttet av den koreanske kommandanten Gwon Yul med omtrent 11.500 koreanske soldater startet de sitt førte angrep mot Ulsan-borgen 29. januar 1598. Japanerne var da uvitende om angrepet, og for det meste hadde de også slått leir utenfor murene til den uferdige Ulsan-borgen. 

De kinesiske soldatene utstyrt med singijeon- og hwach'a-rakettskytere klarte nesten å innta festningen, men kampene ble forlenget da japanske forsterkninger under Mōri Hidemotos kommando krysset elva for å støtte Katō. Senere slapp de japanske styrkene opp for mat og seieren var forestående for de allierte kinesisk-koreanske styrkene, men japanske forsterkninger kom nå fra bak de kinesisk-koreanske styrkene og tvang dem inn i en fastlåst situasjon. Riktignok var den japanske stillinga i Korea blitt svært svekket etter de store tapene de hadde blitt påført. 

## Den andre beleiringen av Ulsan
22. september 1598 angrep de kinesiske og koreanske styrkene igjen de japanske. Alliansens styrker besto av en kinesisk hær på 24.000 mann ledet av kommandant Ma Gui og en koreansk styrke på 5000 ledet av Kim Eungseo. De koreanske og kinesiske styrkene klarte heller ikke nå å innta den japanske borgen i Ulsan. 

## Litteratur
* 
* 
*
Lulua (provins)

**Lulua** er en provins i Den demokratiske republikken Kongo. Før konstitusjonen av 2006 var Lulua en del av provinsen Kasaï-Occidental. Hovedstad i Lulua er byen Kananga. Provinsen ligger syd i Kongo ved elven Lulua.

## Byer
* Kananga

## Territorier
* Demba
* Dibaya
* Dimbelenge
* Kazumba
* Luiza

## Referanser
Live in Europe

***Live in Europe*** er et konsertalbum med The Snakes, utgitt 2. desember  på plateselskapet Pony Canyon. Albumet inneholder coverlåter av Whitesnake.

## Sporliste
#«Walking In The Shadow of The Blues» 5:16
#«Sweet Talker» 4:48
#«Trouble» 5:51
#«Slow An'Easy» 6:05
#«Don't Break My Heart Again» 5:42
#«Ready An' Willing» 6:18
#«Ain't No Love in the Heart of the City» 8:20
#«Rough An' Ready» 3:25
#«Fool For Your Loving» 5:28
#«Wine Women An' Song» 5:53
#«Here I Go Again» 6:18 

## Personell
* Jørn Lande – vokal 
* Bernie Marsden – gitar 
* Don Airey – keyboard
* Micky Moody – gitar 
* Sid Ringsby – bassgitar 
* Willy Bendiksen – trommer 

## Referanser


## Eksterne lenker
*
Paul Hildgartner

**Paul Hildgartner** (født 8. juni 1952 i Kiens, Syd-Tirol) er en italiensk tidligere aker som deltok i de olympiske vinterleker 1972 i Sapporo, 1976 i Innsbruck, 1980 i Lake Placid, 1984 i Sarajevo og 1988 i Calgary.

Hildgartner ble olympisk mester i aking i Vinter-OL 1972 i Sapporo. Sammen med Walter Plaikner kom han på delt førsteplass i toer for menn. De fikk samme tid som det østtyske paret Reinhard Bredow og Horst Hörnlein.

Tolv år senere, i vinter-OL 1984 i Sarajevo vant han sin andre olympiske gullmedalje i aking. Han vant ener for menn foran Sergej Danilin og Valerij Dudin begge fra Sovjetunionen.

Hildgartner ble verdensmester i aking to ganger, 1971 i Olang i toer for menn og 1978 i Imst i ener for menn.

## OL-medaljer
* 1972  Sapporo -  **Gull** i aking, toer menn  Italia 
* 1984  Sarajevo -  **Gull** i aking, ener menn  Italia 
* 1980  Lake Placid -  Sølv i aking, ener menn  Italia

## Eksterne lenker
*
Lualaba (provins)

**Lualaba** er en provins i Den demokratiske republikken Kongo. Før konstitusjonen av 2006 var Lualaba en del av provinsen Katanga. Hovedstad i Lualaba er byen Kolwezi.

## Byer
* Kolwezi

## Territorier
* Dilolo
* Kapanga
* Lubudi
* Mutshatsha
* Sandoa

## Referanser
BK Tundzja Jambol

**BK Tundzja Jambol** (bulgarsk БК „Тунджа Ямбол“) er en basketballklubb fra byen Jambol i Bulgaria. Klubben spiller i 2010/2011-sesongen i den nasjonale bulgarske toppserien i basketball for herrer. BK Jambol har blitt seriemestere én gang, i 2002. Klubben spiller i Dianahallen i Jambol.

## Eksterne lenker
* Yambolbasketball.com – Offisiell nettside (Bulgarsk)
* BK Jambol hos BulgarianBasket.com (Engelsk)
Madurodam

**Madurodam** er en miniatyrby i Scheveningen i Haag i Nederland. Det er en modell av en nederlandsk landsby i skala 1:25, og består av typisk nederlandske bygninger og landemerker fra forskjellige deler av landet. Denne store nederlandske turistattraksjonen ble bygd i 1952 og har vært besøkt av titalls millioner besøkende siden da.

Miniatyrbyen er oppkalt etter George Maduro, en jusstudent fra Curaçao som var motstandsmann under andre verdenskrig og som døde i Dachau konsentrasjonsleir i 1945. I 1946 ble Maduro utnevnt til Ridder av fjerde klasse av Den militære Wilhelmsordenen, den høyest rangerte og eldste ordenen i Nederland, på grunn av hans innsats under krigen. Foreldrene hans donerte pengene til oppstarten av Madurodam-prosjektet.

2. juli 1952 ble den unge prinsesse Beatrix av Nederland utnevnt til borgermester av of Madurodam og fikk en egen omvisning. Da Beatrix ble dronning av Nederland avskaffet hun denne funksjonen. Idag velges borgermesteren av Madurodam av et kommunalt ungdomsråd som består av 25 elever fra skoler i nærområdet.

## Kilder
* 

## Eksterne lenker
*
Beleiringen av Jinju (1593)

**Den andre beleiringen av Jinju** (koreansk: 제2차 진주성 전투; japansk: 第二次攻防戦) var et slag under Imjinkrigen, den japanske invasjonen av Korea, som fant sted Jinju-festningen i Korea og som ble utkjempet mellom japanske og koreanske styrker. I motsetning til den første beleiringen av Jinju året før, som hadde vært en stor og viktig koreansk seier, ble den andre beleiringen av Jinju et blodig koreansk nederlag. 

Koreanerne forsvarte desperat borgen med forskjellige våpen, som buer, gevær og *Hyunjah Chongtong*-kanoner som skøt eksplosiver og drepte mange japanske soldater og ødela tårn og bambuspalisader. Koreanerne gjorde motstand i ti dager før en del av muren ble brutt ned av sappører som hadde gjemt seg i en beskyttet vogn kalt *skilpaddeskjellvogn*. Til slutt falt festningen, og hele garnisonen med sin kommandant Hwang Jin og alle dens forsvarere og sivile ble drept. 

## Litteratur
* 
* 
*
Jean Schramme

**Jean Schramme** (født 25. mars 1929 i Brugge, Belgia, død 14. desember 1988 i Rondonopolis, Brasil) var en belgisk leiesoldat og gårdbruker, godseier av en eiendom på om lag 15 kvadratkilometer, og overordnet for over 1000 innfødte arbeidere. Han hadde den militære graden oberst.

Schramme kom til Belgisk Kongo mens landet fortsatt var belgisk koloni, og eide en stor plantasje. Han lærte seg det lokale språket swahili og ble godt kjent med de innfødte og deres kultur.

## Borgerkrigen i Belgisk Kongo
Da Belgisk Kongo fikk sin uavhengighet i 1960, utviklet det seg raskt til borgerkrig i landet. Flere hundre hvite mennesker ble holdt som gisler, og Belgia sendte styrker til Kongo for å frigjøre disse, og for å beskytte sine interesser. Kongos første statsminister Patrice Lumumba ble myrdet etter hjelp fra de belgiske og amerikanske etterretningstjenestene. Den rike provinsen Katanga, og etter hvert også den østlige delen av Kasaï, prøvde å tilrive seg uavhengighet. Disse provinsene hadde rike naturressurser som kobber, kobolt og diamanter, og mente at de ville klare seg bedre uten resten av Kongo. Det brøt da ut voldelige opptøyer mellom grupperinger som hadde motstridende syn på løsrivelsen. Schramme forlot først landet da borgerkrigen brøt ut, men returnerte til plantasjen sin etter en tid, og hans anseelse blant de innfødte beskyttet ham mot forfølgelsene av de hvite.

I 1965 ble oberst Mobutu president, og Belgia støttet da hans styre og beskyttet det mot opprør. Mobutu begynte umiddelbart å arrestere de tidligere ministrene i Kongo. I 1971 ga han landet det nye navnet "Zaire".

## Opprør mot Mobutu
30. juni 1967 ble jetflyet til president Moise Tshombe av Katanga kapret og tvunget til Alger, da han prøvde å vende tilbake til Kongo etter sitt eksil i Spania. Han ble fengslet i Algerie og to år senere døde han under mistenkelige omstendigheter. Dette medførte at Schramme ikke lenger ville støtte den sittende presidenten og 3. juli 1967 startet han et opprør i Katanga mot Mobutu.

To dager senere prøvde Schramme å ta kontroll over Stanleyville i Kongo. 10. august hadde hans styrker erobret grensebyen Bukavu og hadde vokst betraktelig i antall. Schramme kontrollerte Bukavu i syv uker og klarte å holde stand mot soldatene fra ANC (L' Armée Nationale Congolaise) som ble sendt for å gjenerobre byen. ANC-styrkene manglet artilleri og var frustrerte og demotiverte over sine stadige tap. Dette toppet seg ved at fly fra ANC ved en misforståelse angrep sine egne tropper i stedet for Schrammes. Ekstra styrker ble til slutt satt inn og fordrev Schramme 29. oktober 1967. De overlevende opprørssoldatene flyktet til Rwanda og ble avvæpnet der.

## Retur til Europa
24. april 1968 returnerte Schramme og alle de andre europeiske leiesoldatene til Belgia. Han brakte da med seg tre foreldreløse kongolesiske barn som han ønsket skulle vokse opp i Europa og ta utdannelse. Senere flyttet han til Portugal.

17. april 1986, nesten 20 år etter krigshandlingene, ble han dømt til 20 års fengsel for drap. Schramme var ikke bosatt i Belgia da han ble dømt; han døde i 1988 i Brasil.

## Referanser
Jim Montgomery (svømmer)

**James Paul «Jim» Montgomery** (født 24. januar 1955 i Madison, Wisconsin) er en amerikansk tidligere svømmer som under sommer-OL 1976 i Montréal vant tre gullmedaljer på 100&nbsp;m fri, 4&times;100&nbsp;m og 4&times;200&nbsp;m fri stafett for USA. Montgomery har også syv gull, én sølv og én bronse fra langbane-VM, hvorav fem av gullmedaljene ble tatt under langbane-VM 1973 i Beograd.

## Referanser


## Eksterne lenker
*
Brazen Abbot

**Brazen Abbot** er et finsk hardrock-band.

Opprinnelig var det et studioprosjekt av den bulgarske gitarist, produsent og låtskriver Nikolo Kotzev. 

Et kjennetegn med bandet er at det er flere vokalister på hvert enkelt musikkalbum, normalt tre eller fire. Göran Edman og Joe Lynn Turner er de som har deltatt på flest.

## Medlemmer
;Nåværende
* Nikolo Kotzev – gitar, fiolin
* Göran Edman – vokal
* Joe Lynn Turner – vokal (1996- )
* Tony Harnell – vokal (2005- )
* Erik Mårtensson – vokal (2005- )
* Nelko Kolarov – orgel(2005- )
* Wayne Banks – bassgitar (2004- )
* Mattias Knutas – trommer (2005- )

;Tidligere
* Glenn Hughes – vokal (1995)
* Thomas Vikström – vokal (1995–1997)
* Jørn Lande – vokal (2003)
* Mic Michaeli – keyboard (1995–2003)
* Lars Pollack – keyboard (2004)
* Svante Henryson – bassgitar (1995)
* John Levén – bassgitar (1996–2003)
* Ian Haugland – trommer (1995–2003)
* Thomas Broman – trommer (2004)

## Diskografi
* *Live and Learn* (1995)
* *Eye of the Storm* (1996)
* *Bad Religion* (1997)
* *Guilty as Sin* (2003)
* *A Decade of Brazen Abbot* (konsertalbum) (2004)
* *My Resurrection* (2005)

## Eksterne lenker
* 
*
Russell Ferguson

**Russell Ferguson** er en amerikansk krumpingdanser fra Boston, Massachusetts som vant So You Think You Can Dance (sesong 6). Han den første krumperen som kom blant topp 20. Ferguson gikk ut fra Boston Arts Academy på danselinjen.
Jörg Woithe

**Jörg Woithe** (født 11. april 1963 i Øst-Berlin) er en østtysk tidligere svømmer og Olympisk mester for Øst-Tyskland. Woithe tok gull på 100&nbsp;m fri under sommer-OL 1980 i Moskva. Woithe har også gull både fra langbane-EM og langbane-VM.

## Eksterne lenker
*
Jon Henricks

**John «Jon» Malcolm Henricks** (født 6. juni 1935 i Sydney, New South Wales) er en australsk tidligere svømmer som under Sommer-OL 1956 i Melbourne vant gull på 100&nbsp;m fri og 4&times;200&nbsp;m fri stafett.

## Referanser


## Eksterne lenker
*
Olive Lembe di Sita

**Marie Olive Lembe di Sita** (født 29. juli 1976 i Kailo i Maniema i Zaire) er førstedame i Den demokratiske republikken Kongo. Fra 2000 var hun i hemmelighet forlovet med den kongolesiske presidenten Joseph Kabila. De giftet seg 17. juni 2006.

I 2001 fikk paret en datter, Sifa Kabila, oppkalt etter Joseph Kabilas egen mor og tidligere førstedame Sifa Mahanya.

## Bryllup
I 2006 ble det satt ut rykter om bryllup av den katolske erkebiskopen i Kinshasa, Frédéric Cardinal Etsou-Nzabi-Bamungwabi. 1. juni 2006 annonserte lederen av *MAISON CIVIL*, Theo Mugalu, offisielt bryllupet mellom Lembe di Sita og presidenten. Bryllupet fant sted 17. juni 2006 i presidentboligen i Kinshasa.

President Kabila er protestant, mens Lembe di Sita er katolikk. Vielsen var derfor økumenisk arrangert, med både erkebiskop Etsou-Nzabi-Bamungwabi og Pierre Molefe Bodho – biskop og president i *Church of Christ* i Zambia som er en paraplyorganisasjon for de fleste protestantiske kirkesamfunn i Den demokratiske republikken Kongo.

## Referanser
John Devitt

**John Thomas Devitt** (født 1937 i Granville i New South Wales, død 17. august 2023) var en australsk svømmer som under sommer-OL 1956 i Melbourne var med på å vinne gull på 4&times;200&nbsp;m fri stafett og sølv på 100&nbsp;m fri. Under sommer-OL 1960 i Roma vant Devitt gull på 100&nbsp;m fri og én bronse på 4&times;200&nbsp;m fri stafett.

## Referanser


## Eksterne lenker
*
Clarke Scholes

**Clarke Currie Scholes** (1930–2010) var en amerikansk svømmer som deltok i de olympiske leker 1952 i Helsingfors.

Scholes vant gull på 100&nbsp;m fri under 1952 i Helsingfors. Scholes tok også to gull på  samme distanse under Panamerikanske leker 1955 i Mexico by.

## OL-medaljer
* 1952  Helsingfors -  **Gull** i svømming, 100 meter fri, menn  USA

## Referanser


## Eksterne lenker
*
Miniatyrpark

**Minitatyrpark** er en type fornøyelsespark med modeller av for eksempel byer og jernbaner. De ligger som oftest utendørs, men innendørs virksomhet blir stadig vanligere. Miniatyrparker antas å ha sine røtter i japanske miniatyrhager.

Legoland i Billund, Danmark er også for miniatyrpark å regne.
Eivind Henriksen

**Eivind Prestegård Henriksen** (født 1990) er en norsk friidrettsutøver fra Bjørndal i Oslo og norsk rekordholder i sleggekast. Han konkurrerer for Oslo-klubben IK Tjalve. Han vant OL-sølv i slegge under Sommer-OL 2020 i Tokyo med et kast på 81,58 meter.

## Karriere
Henriksen ble i 2009 nummer 4 i Junior-EM i Novi Sad i Serbia. Han har tre norske juniorrekorder, og har til sammen forbedret disse 17 ganger. I 2007, 17 år gammel, satte han sin første juniorrekord med den 6 kg tunge juniorsleggen. I løpet av 2009 forbedret han denne til 78,3 meter. Dette resultatet plasserte han på femteplass på verdensstastikken for U20-klassen i 2009 og 18.-plass gjennom tidene pr. august 2011.
Han har også norsk juniorrekord i vektkast (15,885 kg) i 2009, med 20,05 meter.

22. mai 2011 satte Henriksen sin første norske seniorrekord med et kast på 74,59 meter under et stevne i Halle i Tyskland, og slettet dermed Richard Olsens 31 år gamle rekord. 

2012-sesongen åpnet Henriksen med 74,02 meter, og fulgte opp med ny norsk rekord på 75,56 meter den 20. mai 2012 under tilsvarende stevne som hans første rekord, i tyske Halle. Han forbedret denne rekorden med én centimeter til 75,57 meter på 2. juni under Florø Friidrettsfestival.. Henriksen deltok også i OL i London, hvor han ble nummer 13, bare 8 centimeter fra en finaleplass.

Etter en del stagnasjon de påfølgende sesongene hadde Henriksen en sterk sesong i 2018, med femteplass under EM 2018 i Berlin som høydepunkt. Under EM forbedret han også sin norske rekord til 76,86 meter. Under et sleggekaststevne i tyske Fränkisch-Crumbach i Hesse 9. juni 2019 forbedret han rekorden til 78,25 meter.

Henriksen kom på sjetteplass i VM i friidrett 2019 i Doha med et lengste kast på 77,38 meter.

Henriksen deltok for Norge under Sommer-OL 2020 der han vant sølv. Han forbedret den norske rekorden fire ganger under OL-konkurransen, og ble samtidig første nordmann som kastet over 80 meter i slegge.

## Norske rekorder

## Medaljer i norske mesterskap

## Referanser




## Eksterne lenker
* 
* 
*
Shauna Rohbock

**Shauna L. Rohbock** (født 4. april 1977 i Provo, Utah), er en amerikansk bobkjører som deltok i de olympiske vinterleker 2006 i Torino og 2010 i Vancouver.

Rohbock vant en olympisk sølvmedalje i bobsleigh under vinter-OL 2006 i Torino. Sammen med Valerie Fleming kom hun på andreplass i toerbob for damer, bak tyske Anja Schneiderheinze og Sandra Kiriasis.

## OL-medaljer
* 2006  Torino -  Sølv i bobsleigh, toerbob damer  USA

## Eksterne lenker
* 
*  Profil på SteelAndIce.com
USA under Vinter-OL 2006

**USA under Vinter-OL 2006**. 221 sportsutøvere, 122 menn og åttini kvinner fra USA deltok i femten sporter under Vinter-OL 2006 i Torino i Italia. USA ble nest beste nasjon med ni gull-, ni sølv- og sju bronsemedaljer. Skøyteløperen Chris Witty var USAs flaggbærer under åpningsseremonien.
  
## Medaljer

 
## Medaljevinnerne

## Eksterne lenker
*  United States at the 2006 Torino Winter Games  på Sports-reference.com/olympics
Lilleputthammer

**Lilleputthammer** er en familiepark som ligger i Øyer kommune, 20&nbsp;km nord for Lillehammer like ved Europavei 6. Sentralt er en miniatyrpark påbegynt bygd i 1982, som er en kopi av Storgata i Lillehammer slik den var på 1900-tallet. Den er bygd i målestokk 1:4. Siden har parken vært gjennom en rekke utvidelser og fornyelser. Lilleputthammer ble åpnet 29. juni 1983 av Stortingets daværende visepresident Odvar Nordli.

## Eksterne lenker
*
Jennifer Isacco

**Jennifer Isacco** (født 27. februar 1977) er en italiensk bobkjører som deltok i De olympiske vinterleker i 2006 i Torino.

Isacco vant en olympisk bronsemedalje i bobsleigh under Vinter-OL 2006 i Torino. Sammen med Gerda Weissensteiner kom hun på tredjeplass i toerbob for damer, bak Tyskland og USA.

## OL-medaljer
* 2006  Torino -  Bronse i bobsleigh, toerbob  Italia

## Referanser


## Eksterne lenker
*
Rudolf Peersen

**Rudolf Elias Peersen** (født 28. april 1868 i Kristiansand, død 5. februar 1949 samme sted) var en norsk jurist og politiker (V). Han var Norges forsvarsminister i 1919 og stortingsrepresentant i periodene 1913–1918 og 1931–1936.

Etter juridisk embedseksamen i 1892 var han ansatt som Venstres første landssekretær på heltid mars 1893 – desember 1894. Peersen var overrettssakfører i Kristiansand fra 1894 og høyesterettsadvokat fra 1912. Foruten offentlig forsvarer i meddomsretten var han sekretær for Kristiansands ligningsvesen 1895–1912 og sakfører for Norges Bank, Norges Hypotekbank, rederiet S.O. Stray & Co. med flere. I 1916 ble han byfogd i Kristiansand, senere sorenskriver i Torridal 1922–1938.

Peersen var innvalgt på Stortinget fra Kristiansands 2. krets, Baneheien 1913–1918 og fra kjøpstedene i Vest-Agder og Rogaland fylker 1931–1936. Han var vararepresentant 1937–1945 og møtte noen uker både i 1937, 1938 og 1939, samt 1.–9 april i 1940 og noe tid i 1945. Han var formann i Stortingets sosialkomité 1913–1918 og medlem 1931–1936, videre medlem av finans- og tollkomiteen 1931–1933 Han var president i Odelstinget 1917–1918 og varapresident 1916–1917. 

Peersen var forsvarsminister i Gunnar Knudsens andre regjering fra februar til juni 1919. Han gikk av etter å ha avslørt offentlig at formålet med å styrke garnisonen i Kristiania var innenrikspolitisk. Peersen ble ekskludert fra Venstre ut stortingsperioden i 1931, etter at han stemte mot gruppen og felte Johan Ludwig Mowinckels andre regjering etter den såkalte Lilleborgsaken. 

Peersen var bystyremedlem i Kristiansand 1905–1907, 1911–1919 og fra 1926. Han var byens ordfører i årene 1938–1940 og fra frigjøringen i 1945. Han hadde også en rekke andre kommunale verv og var styremedlem i Norges Byforbund.

## Referanser


## Eksterne lenker
* 
* 
*
Gerda Weißensteiner

**Gerda Weißensteiner** (født 3. januar 1969 i Bolzano) er en italiensk aker og bobkjører som deltok i de olympiske vinterleker 1988 i Calgary, 1992 i Albertville, 1994 i Lillehammer 1998 i Nagano, 2002 i Salt Lake City og 2006 i Torino.

Weißensteiner ble olympisk mester i aking under vinter-OL 1994 i Lillehammer. Hun vant ener for damer foran tyske Susi Erdmann og Andrea Tagwerker fra Østerrike

Tolv år senere, under vinter-OL 2006 i Torino vant hun en bronsemedalje i bobsleigh.
Sammen med Jennifer Isacco kom hun på tredjeplass i toerbob for damer, bak Tyskland og USA.

Weißensteiner ble verdensmester i aking to ganger, 1989 i Winterberg i mixed og 1993 i Calgary i ener for damer.

## OL-medaljer
* 1994  Lillehammer -  **Gull** i aking,   Italia
* 2006  Torino -  Bronse i bobsleigh, toerbob  Italia

## Referanser


## Eksterne lenker
* 
*
Art Tokle

**Arthur Emil «Art» Tokle** (1922–2005) var en norsk-amerikansk skihopper og trener. Han deltok blant annet i VM og OL, og var trener for USAs hopp-landslag. Han var yngre bror av Torger Tokle, som ble USA-mester i skihopping i 1941.

Arthur Tokle emigrerte til USA i 1947. Året etter giftet han seg og flyttet til Lake Telemark, New Jersey. Han ble USA-mester i skihopping i 1951 og 1953, og deltok i OL i Oslo i 1952, der han ble nummer 18 av 43 deltakere. Han var med i VM i 1950, 1954 og 1958, med 14.-plass (av 40 deltakere) i Lake Placid i 1950 som beste resultat. Ved åpningen av VM i Lahtis i 1958 var han amerikansk flaggbærer.

Tokle var leder og trener for det amerikanske landslaget fra 1962 til 1968, blant annet under OL i 1964 og 1968. På 1970-tallet var han bakkesjef i hoppanlegget i Lake Placid, deriblant under vinter-Universiaden 1972 og OL i 1980.

Han ble tatt opp i US Ski Hall of Fame i 1970. På begynnelsen av 1970-tallet ga han sammen med Martin Luray ut boka *The complete guide to cross-country skiing and touring*.

Art Tokle døde 3. mars 2005, på dagen 60 år etter broren Torger Tokle.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* International Skiing History Association: Art Tokle, jumper and coach
* Løkken IFs klubbavis: Amerikabesøk (nr. 1/1973, s. 4-5)
* Orklahopp: Løkken IF  (se avsnitt om Arthur Tokle)
* Eastern Ski Jumping & Nordic Combined Foundation, Inc.: Arthur Emil Tokle (1922–2005)
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980

## Eksterne lenker
* 
* Time: Old Daredevil  (3. februar 1961)
* British Pathé: Art Tokle vinner hopprenn i Bear Mountain, New York i 1961 (video)
Dettlef Günther

**Dettlef Günther** (født 1954), er en østtysk tidligere aker som deltok i de olympiske vinterleker 1976 i Innsbruck og 1980 i Lake Placid.

Günther ble olympisk mester i aking under vinter-OL 1976 i Innsbruck. Han vant ener for menn foran Josef Fendt fra Vest-Tyskland og østtyske Hans Rinn.
  
Günther ble verdensmester i aking 1979 i Königssee i ener for menn.

## OL-medaljer
* 1976  Innsbruck -  **Gull** i aking, ener menn  Øst-Tyskland

## Eksterne lenker
*
Josef Fendt

**Josef Fendt** (født 6. oktober 1947 i Berchtesgaden, Berchtesgadener Land i Bayern), vesttysk aker som deltok i de olympiske vinterleker 1972 i Sapporo og 1976 i Innsbruck.

Fendt vant en olympisk sølvmedalje i aking under vinter-OL 1976 i Innsbruck. Han kom på andreplass i ener for menn bak Dettlef Günther fra Øst-Tyskland.
  
Fendt ble verdensmester i aking to ganger 1970 og 1974 i Königssee begge i ener for menn.

## OL-medaljer
* 1976  Innsbruck -  Sølv i aking, ener menn  Vest-Tyskland

## Utmerkelser
* I 2008 ble han utnevnt til ridder av Forbundsrepublikken Tysklands fortjenstorden for sitt arbeide innenfor ake-idretten.

## Personlig
Han er en eldre bror av akeren og OL-deltageren Andrea Fendt.
I 1985 ble han valgt til visepresident i Sport for Artificial Track i FIL, og i 1994 ble han president i Fédération internationale de luge de course (FIL).

## Eksterne lenker
*
Mai-Ndombe (provins)

:*For innsjøen med samme navn, se: [[Mai-Ndombe-sjøen]].*
**Mai-Ndombe** er en provins i Den demokratiske republikken Kongo. Det er én av tre provinser som i 2009 ble skilt ut fra den tidligere provinsen Bandundu. Mai-Ndombe var også en egen provins i perioden 1962–1966. I 1964 overtok de sentrale styresmaktene administrasjonen over provinsen på grunn av opptøyer i det sørvestre Kongo. I 1966 ble Mai-Ndombe slått sammen med Kwango og Mai-Ndombe til den nye provinsen Bandundu.

Mai-Ndombe ble gjenopprettet som provins etter den nye grunnloven av 2006, som trådte i kraft 18. februar 2009.

Hovedstad er byen Inongo.

## Territorier
* Bolobo
* Inongo
* Kiri
* Kutu
* Kwamouth
* Mushie
* Oshwe
* Yumbi

## Referanser
Samba d’Or

**Samba d'Or** (norsk: *Gullsambaen*), er en pris som gis til den beste brasilianske fotballspilleren i Europa, og deles ut av Sambafoot Association. Den første prisen ble delt ut i 2008.

Vinneren av Samba d'Or kåres av tre parter: Sambafoot Association, elleve brasilianske fotballspillere og stemmer fra Internettbrukere. 30 kandidater var nominert i 2008. Avstemningen skjedde 1. – 30. desember 2008. Vinneren for 2008 var AC Milans Kaká. Manchester Citys Robinho og Sevillas Luis Fabiano kom som nummer to og tre. Kaká fikk 25 % av stemmene, Robinho 14 % og Fabiano 13 %.

Vinneren for 2019 var Liverpools Alisson Becker med 35,54 % av stemmene, på andre plass kom Roberto Firmino med 23,48 % av stemmene og på 3. plass kom Thiago Silva med 10,46 % av stemmene.

Tidligere vinnere: 
* 2008 - Kaká
* 2009 - Luis Fabiano 
* 2010 - Maicon
* 2011, 2012, 2013 - Thiago Silva
* 2014 - Neymar 
*2015   Neymar
*2016   Philippe Coutinho
*2017   Neymar
*2018   Roberto Firmino
*2019   Alisson Becker



## Referanser
1. serierunde i Toppserien 2010

**1. serierunde i [[Toppserien 2010]]** ble spilt mandag 5. april. En kamp ble utsatt grunnet baneforholdene og spilt tirsdag 27. april. 

## Fakta

### Tabell etter 1. runde

Stillingen etter 5. april.

## Noter


## Kilder
* 
* LSK Kvinner rett til topps, NTB, publisert av VG 5. april 2010
Norbert Hahn

**Norbert Hahn** (født 1954) er en østtysk tidligere aker som deltok i de olympiske vinterleker 1976 i Innsbruck og 1980 i Lake Placid.

Hahn ble olympisk mester i aking under vinter-OL 1976 i Innsbruck. Sammen med Hans Rinn vant han konkurransen i toer for menn foran Vest-Tyskland og Østerrike.

Fire år senere, under vinter-OL 1980 i Lake Placid vant han sin andre olympisk tittel i aking, også denne gangen i toer sammen med Hans Rinn.  
  
Hahn ble verdensmester i aking to ganger, 1975 i Hammarstrand og 1977 i Innsbruck begge i toer for menn.

## OL-medaljer
* 1976  Innsbruck -  **Gull** i aking, toer menn  Øst-Tyskland 
* 1980  Lake Placid -  **Gull** i aking, toer menn  Øst-Tyskland

## Eksterne lenker
*
Rießersee

**Rießersee** er en innsjø sørvest for Garmisch-Partenkirchen i Bayern, Tyskland. Sjøen ligger 783 moh. 

Fra 1900 ble det hver vinter opparbeidet en skøytebane på isen, som helt frem til 1959 ble brukt til nasjonale mesterskap. Sjøen var også arena for konkurransene i hurtigløp på skøyter og ishockey under de olympiske vinteleker i 1936.

I nærheten av sjøen lå banen som ble brukt til konkurransene i bobsleigh under det samme OL. Den ble bygd i 1933, var 1525 m lang med en høydeforskjell på 129,43 m (gjennomsnittlig fall 8,49 %). Banen ble revet i 1966.

Foruten OL-konkurransene ble det på denne banen avholdt verdensmesterskap i bobsleigh her i 1934 (firer), 1938 (firer), 1953, 1958 og 1962. 

## Referanser
Hans Brandner

**Hans Brandner** (født 19. februar 1949), er en vesttysk tidligere aker som deltok i de olympiske vinterleker 1972 i Sapporo, 1976 i Innsbruck og 1980 i Lake Placid.

Brandner vant en olympisk sølvmedalje i aking under vinter-OL 1976 i Innsbruck. Sammen med Balthasar Schwarm kom han på andreplass i toer for menn, bak Hans Rinn og Norbert Hahn fra Øst-Tyskland.
  
Brandner ble verdensmester i aking 1979 i Königssee i toer for menn.

## OL-medaljer
* 1976  Innsbruck -  Sølv i aking, toer menn  Vest-Tyskland

## Eksterne lenker
*
Rudolf Schmid

**Rudolf Schmid** (født 21. mars 1951 i Liezen, Steiermark, død 21. oktober 2014 i Oberwart) var en østerriksk aker som deltok i de olympiske vinterleker 1972 i Sapporo og 1976 i Innsbruck.

Schmid vant en olympisk bronsemedalje i aking under Vinter-OL 1976 i Innsbruck. Sammen med Franz Schachner kom han på tredjeplass i toer for menn, bak Hans Rinn / Norbert Hahn fra Øst-Tyskland og Hans Brandner / Balthasar Schwarm fra Vest-Tyskland

## OL-medaljer
* 1976  Innsbruck -  Bronse i aking, toer menn  Østerrike

## Eksterne lenker
*
Barrett

***Barrett*** er det andre solo-albumet fra Syd Barrett, utgitt i november 1970. Bare to måneder etter utgivelsen av debutalbumet *[[The Madcap Laughs]]*, var den tidligere frontfiguren i Pink Floyd igjen i Abbey Road Studios for å spille inn materiale til et nytt album. Dette skulle også bli Barretts siste innspillinger før han trakk seg tilbake fra offentligheten. 

## Bakgrunn
David Gilmour og Richard Wright bidro på albumet både som musikere og som produsenter. Sammen skulle de få Syd Barrett til å fokusere på musikken, slik at innspillingene ikke skulle bli like kaotiske som under det forrige albumet. 

Selv om innspillingene nå foregikk på en mer strukturert og effektiv måte enn under innspillingene av *The Madcap Laughs*, var dét i seg selv ikke nok til å dempe noe særlig på Syd Barretts høyst  eksentriske og tidvis bisarre oppførsel. 6. juni 1970 spilte Barrett sin første og siste konsert som soloartist. Med seg på scenen hadde han David Gilmour og Jerry Shirley, men overrasket samtlige som var tilstede, Gilmour og Shirley inkludert, ved å legge fra seg gitaren og gå av scenen etter den fjerde sangen.

Da *Barrett* ble gitt ut i november 1970, var det med betydelig mindre interesse enn det *The Madcap Laughs* hadde generert tidligere samme året. Albumet kom ikke inn på noen salgslister, så Barrett ga opp musikerkarrieren og reiste hjem til Cambridge. 

Etter innspillingen av dette albumet gjorde Barrett kun få sporadiske forsøk på å gjenoppta karrieren, med en innspilling for BBC Radio 1 i 1971, en kort periode i 1972 da han var involvert i bandet Stars, samt et mislykket forsøk på nye innspillinger i 1974.

## Sporliste
Alle sangene er skrevet av Syd Barrett.

# «Baby Lemonade» – 4:10
#**1. opptak, innspilt 26. februar 1970*
# «Love Song» – 3:03
#**1. opptak, innspilt 17. juli 1970, overdubbing samme dag*
# «Dominoes» – 4:08
#**3. opptak, innspilt 14. juli 1970*
# «It Is Obvious» – 2:59
#**1. opptak, innspilt 17. juli 1970, overdubbing 20. juli 1970*
# «Rats» – 3:00
#**Demo, innspilt 7. mai 1970, overdubbing 5. juni 1970*
# «Maisie» – 2:51
#**2. opptak, innspilt 26. februar 1970*
# «Gigolo Aunt» – 5:46
#**15. opptak, innspilt 27. februar 1970, overdubbing 2. april 1970*
# «Waving My Arms in the Air» – 2:09
#**1. opptak, innspilt 27. februar 1970, overdubbing og nytt vokalspor 2. april 1970*
# «I Never Lied to You» – 1:50
#**1. opptak, innspilt 27. februar 1970, overdubbing og nytt vokalspor 2. april 1970*
# «Wined and Dined» – 2:58
#**10. opptak, innspilt 14. juli 1970*
# «Wolfpack» – 3:41
#**2. opptak, innspilt 3. april 1970*
# «Effervescing Elephant» – 1:52
#**9. opptak, innspilt 14. juli 1970,*

*I 1993 ble *Barrett* nyutgitt med flere alternative opptak som bonus-spor.

## Personell
*Syd Barrett – gitarer, vokal
*David Gilmour – 12-strengers akustisk gitar («Baby Lemonade»), bass, orgel («It Is Obvious», «Gigolo Aunt», «Wined and Dined»), trommer («Dominoes»), koring
*Richard Wright – keyboard, piano, harmonium og Hammondorgel
*Vic Saywell: tuba
*Jerry Shirley: trommer og perkusjon
*John «Willie» Wilson: trommer, perkusjon

## Eksterne lenker
*
Nordkapp (Nordaustlandet)

**Nordkapp** er det nordligste punktet på Chermsideøya, som ligger nord for Nordaustlandet, Svalbard. Nordkapp ble første gang kartlagt av hollandske hvalfangere i 1624 og fikk navnet *Cape Tabin*.

## Eksterne lenker
*
Jean-Pierre Thystère Tchicaya

**Jean-Pierre Thystère Tchicaya** (født 7. januar 1936, død 20. juni 2008) var en kongolesisk politiker og president. Han var fungerende statsoverhode i Republikken Kongo i februar 1979. 

Tchicaya var en av grunnleggerne av det kongolesiske Arbeiderpartiet (PCT) og han ble minister for yrkesrettet og teknisk utdanning i desember 1971. I august 1973 ble høyere utdanning inkludert i hans ansvarsområde. 

Han var president i nasjonalforsamlingen i Republikken Kongo fra 2002 til 2007. Han ledet det politiske partiet Rassemblement pour la démocratie et le progrès social (RDPS) mellom 1990 og 2008.

## Referanser
Nordkapp (andre betydninger)

**Nordkapp** kan vise til:

## Steder
* Nordkapp – en kommune i Finnmark
* Nordkapp (Jan Mayen) – nordligste punkt på Jan Mayen
* Nordkapp (Bjørnøya) – nordligste punkt på Bjørnøya
* Nordkapp (Nordaustlandet) – nordligste punkt på Chermsideøya, nord for Nordaustlandet
* Nordkapplatået – en klippe på Magerøya i Finnmark fylke

## Skip
*Nordkapp-klassen – i Sjøforsvaret. 
*KV «Nordkapp» (1980) – Det nåværende kystvaktfartøyet, bygget i 1980.
*«Nordkapp» (oppsynsskip) (1937) – Skip bygget som vaktfartøy i 1937. Rømte til England ved utbruddet av andre verdenskrig, og tjenestegjorde for de allierte på blant annet Island.
*KV «Nordkapp» (1964) – Fartøy i Andenes-klassen, ombygde hvalfangerbåter fra Sør-Georgia. Innkjøpt til Norge i 1964. 
*«Nordcap» (dampskip) (1840-1872) – Hjuldamper, bygget i 1840 ved Marinens Hovedverft. Norges første dampkrigsskip.
*MS «Nordkapp» – et av dagens hurtigruteskip

## Se også
* Nordkapp Boats, en norsk båtprodusent
Elisabeth Demleitner

**Elisabeth Demleitner** (født 23. september 1952 i Kochel am See, Landkreis Bad Tölz-Wolfratshausen, Oberbayern), er en vesttysk tidligere aker som deltok i de olympiske vinterleker 1972 i Sapporo, 1976 i Innsbruck og 1980 i Lake Placid.

Demleitner vant en olympisk bronsemedalje i aking i vinter-OL 1976 i Innsbruck. Hun kom på tredjeplass i ener for damer, bak Margit Schumann og Ute Rührold fra Øst-Tyskland.
  
Demleitner ble verdensmester i aking 1971 i Olang i ener for damer.

## OL-medaljer
* 1976  Innsbruck -  Bronse i aking, ener damer  Vest-Tyskland

## Eksterne lenker
*